สวัสดีครับคุณ ผมมีอาการใจเต้นแรงด้วยเฉพาะตอนนอนและมีอาการหวิวๆร่างกายไม่มาก และมึนๆเวียนๆหัวน้อยๆ
สวัสดีค่ะ อาการใจเต้นแรง หวิวๆ มึนหัว อาจเกิดจาก1. ความกลัว มีเรื่องตื่นเต้น เรื่องเครียด หรือวิตกกังวล2.โรคตื่นตระหนก หรือโรคแพนิค หรือโรคหัวใจอ่อน คือภาวะวิตกกังวลหรือมีความรู้สึกกลัวอย่างรุนแรงที่เกิดขึ้นอย่างฉับพลันทันทีโดยไม่คาดคิดมาก่อน ไม่มีสิ่งกระตุ้นหรือสาเหตุที่ชัดเจน3. การใช้ยาหรืออาหารเสริมบางชนิด เช่น ยาขยายหลอดลม ยาแก้ไอ ยาแก้แพ้ ยาลดความดันโลหิตสูง ยาปฏิชีวนะฆ่าเชื้อบางชนิด เป็นต้น รวมถึงการทานอาหารบางชนิด4. การดื่มเครื่องดื่มที่มีคาเฟอีนหรือแอลกอฮอล์มากไป หรือการหยุดดื่มกะทันหันหลังจากดื่มมานาน5. การใช้สารเสพติดชนิดต่างๆ และการหยุดใช้สารเสพติดเมื่อเสพติดแล้ว6. โรคทางกายชนิดต่าๆ ได้แก่ โรคหัวใจ เช่น หัวใจเต้นผิดจังหวะ หลอดเลือดหัวใจตีบ กล้ามเนื้อหัวใจขาดเลือด เป็นต้น มีภาวะโลหิตจาง มีโรคหอบหืด มีปอดแตก โรคปอดอุดกั้นเรื้อรัง มีภาวะไทรอยด์เป็นพิษ เป็นต้นหากยังคงมีอาการอยู่เรื่อยๆ หรือเป็นมากขึ้น ก็ควรไปพบแพทย์เพื่อหาสาเหตุและรักษาค่ะ ในเบื้องต้น ควรงดการดื่ม ชา กาแฟ และแอลกอฮอล์ นอนหลังพักผ่อนให้เพียงพอ ดื่มน้ำเปล่ามากๆ ลดความเครียดและวิตกกังวลต่างๆ ที่มีอยู่ เป็นต้น